कामपा वडा १४ च्याम्पियन
काठमाडौं महानगरपालिका वडा नम्बर १४ ले बुधबार वडा १३ लाई ३–२ ले हराएर प्रयागराज सिंह सुवाल स्मृति अन्तरवडा फुटसल प्रतियोगिता जितेको छ । लैनचौर फुटसल मैदानमा भएको फाइनलमा वडा १४ का मनिष रानाभाटले दुई गोल र दिलीप थापाले एक गोल गरे ।
काठमाडौँ — काठमाडौं महानगरपालिका वडा नम्बर १४ ले बुधबार वडा १३ लाई ३–२ ले हराएर प्रयागराज सिंह सुवाल स्मृति अन्तरवडा फुटसल प्रतियोगिता जितेको छ । लैनचौर फुटसल मैदानमा भएको फाइनलमा वडा १४ का मनिष रानाभाटले दुई गोल र दिलीप थापाले एक गोल गरे ।वडा१३ का लागि अभय राना र आशिष कपालीले गोल गरेका थिए । विजेताका आरोन खड्का म्यान अफ द म्याच भए ।विजेताले ट्रफीसहित २ लाख रुपैयाँ पुरस्कार पाए । उपविजेता वडा १३ ले एक लाखमा चित्त बुझाए । विधागततर्फ उत्कृष्टमा वडा १३ का आशिष कपाली सर्वोत्कृष्ट खेलाडी, वडा १४ का मनिष सर्वाधिक गोलकर्ता र विपिन थापा मगर उत्कृष्ट गोलरक्षक भए । उनीहरूले जनही १० हजार पाए । विजेतालाई काठमाडौं महानगर प्रमुख बालेन्द्र शाह, उपप्रमुख सुनीता डंगोल र आयोजक वडा २३ का अध्यक्ष मचाराजा महर्जनले ट्रफी तथा पुरस्कार हस्तान्ररण गरे । 